ai4bharat/Pralekha huggingface dataset:
مکانات اور شہری غریبی کے خاتمے کی وزارت
سوچھ بھارت مشن  2.0 کے لیے کارپوریٹ سماجی ذمہ داری
مکانات اور شہری امور کے مرکزی وزیر مملکت جناب کوشل کشور نے آج راجیہ سبھا میں ایک تحریری جواب میں بتایاکہ سوچھ بھارت مشن – اربن  اکتوبر 2014 میں اس مقصد کے ساتھ شروع کیا گیا تھاکہ ملک کے تمام شہری علاقوں کو کھلے میں رفع حاجت سے پاک بنایا جائے گااور پیداوار ہونے والےتمام میونسپل ٹھوس کچرے کا سائنٹفک طریقے سے بندوبست کیا جائے گا۔ایس بی ایم - یو کے تحت بنائی گئی پیشرفت کو آگے لے جانے کے لئے اگلا مرحلہ یعنی ایس بی ایم – یو 2.0 شروع کیا گیا ہے۔ای بی ایم - اربن 2.0 کے تحت، مرکز کی طرف سے فنڈ جاری کیا گیا جو انفرادی گھریلو لیٹرین، کمیونٹی بیت الخلاء/عوامی بیت الخلاء، استعمال شدہ پانی کے انتظام، ٹھوس کچرے کے بندوبست ، معلومات، تعلیم اور مواصلات اور رویے میں تبدیلی اور صلاحیت کی تعمیر، مہارت کی ترقی اور نالج مینجمنٹ کے اجزاء کی تعمیر کے لیے تھا۔
2014 میں ایس بی ایم - یو کے آغاز کے بعد سے، مشن کے تحت کل 62.81 لاکھ انفرادی گھریلو لیٹرین  یونٹس اور 6.36 لاکھ کمیونٹی ٹوائلٹ/پبلک ٹوائلٹ  تعمیر کیے گئے ہیں۔ کل 92,634 وارڈوں میں سے کل 89,699 وارڈز 100 فیصدگھر گھر جا کر کچرے کو جمع کرنے کی مشق کر رہے ہیں اور 83,487 وارڈ 100فیصدماخذ کی علیحدگی پر عمل کر رہے ہیں۔ آج تک، پیدا ہونے والے کل فضلہ میں سے، کل 75فیصدفضلہ پر عملدرآمد کیا جاتا ہے۔
امرت کی طرف سے پیدا کی گئی رفتار کو آگے بڑھانے کے لیے، امرت2.0 اکتوبر 2021 کو شروع کیا گیا ہے جس کا مقصد بڑے بنیادی ڈھانچے کے منصوبوں اور اصلاحات کے ذریعے شہری علاقوں میں رہنے والے تمام شہریوں کو زندگی کی آسانی فراہم کرنا ہے۔ اب تک او اینڈ ایم سمیت اسٹیٹ واٹر پلانس میں 1,29,636 کروڑروپے کے 6,527 پروجیکٹ شامل ہیں، انہیں ایم او ایچ یو اے میں اعلیٰ کمیٹی کی طرف سے منظوری دی گئی ہے۔ ان میں 87,896 کروڑ روپے کے 2,996 واٹر سپلائی پروجیکٹ، 37,636 کروڑروپے کے 447 سیوریج/سیپٹیج مینجمنٹ پروجیکٹ اور 439 کروڑروپے کے 982 پارکس/ گرین اسپیس ڈیولپمنٹ پروجیکٹ شامل ہیں۔ منظور شدہ پروجیکٹوں میں سے اب تک 103.99 کروڑ روپے کے 20 پروجیکٹس مکمل ہو چکے ہیں اور 5634.55 کروڑ روپے کے 633 پروجیکٹوں پر کام جاری ہے۔
ایس بی ایم -یو 2.0 اور امرت 2.0 یکم اکتوبر 2021 کو شروع کیا گیا ہے تاکہ 1,41,600 کروڑ روپےاور 2,77,000 کروڑروپے کی کل لاگت کے ساتھ ملک کے تمام شہری علاقوں میں نافذ کیا جاسکے۔ جس میں متعلقہ ریاستی مماثلت کا حصہ، اربن لوکل باڈیز  کا حصہ اور پبلک پرائیویٹ پارٹنرشپ  وغیرہ کے ساتھ مرکزی حصہ  بھی شامل ہے ۔ان دونوں اسکیموں کے تحت کارپوریٹ سماجی ذمہ داری  فنڈنگ کی تفصیلات کو برقرار رکھنے کا کوئی انتظام نہیں ہے۔
مرکز کی اسپانسر والی اسکیموں ایس بی ایم -یو 2.0 اور امرت 2.0 کے تحت فنڈز کے استعمال اور فنڈ کی وصولی کی نگرانی کرنے کے لئے وزارت خزانہ کے اخراجات سے متعلق محکمہ کی طرف سے سی ایس ایس کے تحت فنڈز کی وصولی کے لیے ایک نئے طریقہ کار کو 23 مارچ 2021 مطلع کیاگیا ہے۔ نئے طریقہ کار کے تحت، ہر سی ایس ایس کو ایک سنگل نوڈل ایجنسی  کے ذریعے لاگو کیا جائے گا جس کا ایک شیڈولڈ کمرشل بینک میں سنگل نوڈل اکاؤنٹ ہو۔ عمل درآمد کرنے والی ایجنسیاں  زیرو بیلنس اکاؤنٹس کا استعمال ایس این اے اکاؤنٹ سے فنڈز نکالنے کے لیے کرتی ہیں جو کہ حقیقی وقت کی بنیاد پر اسٹیٹ شیئر  کی شراکت کے ساتھ ساتھ فنڈز کے استعمال کی نشاندہی کرتی ہے۔
ریلوے کی وزارت
ریلوے اسٹیشنکی جدید کاری
نئی دہلی،10 مارچ، 2021/ بھارتی ریلویز نے اسٹیشنوں کے اندر اور ان کے آس پاس اضافی زمین اور کھلی جگہ کی قابل استعمال ہونے کی صلاحیت میں اضافہ کر کے اسٹیشنوں کی جدید کاری کا منصوبہ بنایا ہے۔ اس کے لیے ریلوے کے محکمے نے ملک بھر میں اسٹیشنوں کے تکنیکی و اقتصادی مطالعات کیے ہیں۔ ان مطالعات کے نتیجوں کی بنیاد پر اسٹیشنز کی جدیدکاری مرحلے وار طریقے سے کی جائے گی۔
حبیبگنجاورگاندھینگرریلوےاسٹیشنوںکیبحالیکاکامتکمیلکےجدیدمرحلےمیںہے۔ گومتینگراورایودھیااسٹیشنوںکیتعمیرنوکےلئےکامجاریہے۔ درخواست  کو 08 اسٹیشنوں،ناگپور،امرتسر،سبرمتی،گوالیار،پڈوچیری،تروپتی،نیلوراوردہرادونکےلئےکوالیفائیکرنےکےلئےحتمیشکلدیگئیہے۔ آرایفکیوکو 03 اسٹیشنوںیعنینئیدہلی،چھترپتیشیواجیمہاراجٹرمینس  اورارناکولمکےلئےمدعوکیاگیاہے۔
بہارریاستمیںبکسر،بیگوسرائے،بھاگلپور،گیا،مظفرپوراورراجندرنگرریلوےاسٹیشن۔ جھارکھنڈکےریاستبوکارواسٹیلسٹی،رانچیاورہٹیااسٹیشنوںاورریاستجموںوکشمیرکےجموںتویاسٹیشنکینشاندہیکیگئیہےکہوہاسٹیشنوںکیبحالیکےلیےتکنیکی-اقتصادیامکاناتکامطالعہکریں۔ اسٹیشنکیبازآبادکاریکامنصوبہعامطورپرپبلکپرائیویٹشراکت داری  کےموڈپرلیاجاتاہے۔
ریلوے ، کامرس و صنعت اور صارفین کے امور ، خوراک اور عوامی نظام تقسیم کے وزیر جناب پیوش گویل نے لوک سبھا میں آج ایک سوال کے تحریری جواب میں یہ جانکاری دی ۔
۔۔
م ن ۔ اس۔ ت ح ۔
U –2393
(Visitor Counter : 112
قانون اور انصاف کی وزارت
پریس ریلیز
بھارتی آئین کے آرٹیکل 224 کی شق  کے ذریعہ حاصل کردہ اختیارات کے استعمال میں، 01.11.2022 کو جاری کردہ نوٹیفیکیشن، صدرجمہوریہ ، چیف جسٹس آفس انڈیا سے مشاورت کے بعد، مندرجہ ذیل ایڈوکیٹ/جوڈیشل افسران کو پنجاب اور ہریانہ ہائی کورٹ کے ایڈیشنل ججوں کے طور پر مقرر کیا جاتا ہے :-
|
|
نمبر شمار
|
|
نام
|
|
تقرری کی تفصیلات
|
|
1
|
|
جناب کلدیپ تیواری، ایڈووکیٹ
|
|
بطور ایڈیشنل جج پنجاب اور ہریانہ ہائی کورٹ
|
|
2
|
|
جناب گربیر سنگھ، جوڈیشل آفیسر
|
|
3
|
|
جناب دیپک گپتا، جوڈیشل آفیسر
|
|
4
|
|
محترمہ امرجوت بھٹی، جوڈیشل آفیسر
|
|
5
|
|
محترمہ ریتو ٹیگور، جوڈیشل آفیسر
|
|
6
|
|
محترمہ منیشا بترا، جوڈیشل آفیسر
|
|
7
|
|
محترمہ ہرپریت کور جیون، جوڈیشل آفیسر
|
|
8
|
|
محترمہ سکھویندر کور، جوڈیشل آفیسر
|
|
9
|
|
جناب سنجیو بیری، جوڈیشل آفیسر
|
|
10
|
|
جناب وکرم اگروال، جوڈیشل آفیسر
نوجوانوں کے امور اور کھیل کود کی وزارت
پنے میں وائی-20 مشاورتی میٹنگ میں وکاس سیاست پر اجلاس میں اس بات کو اجاگر کیا گیا کہ ہندوستان میں ترقی کی سیاست کے لئے شہریوں کی شمولیت کس قدر ضروری ہے
پنےمیں لولے کی سمبوسس انٹر نیشنل (ڈیمڈ یونیورسٹی میں وائی -20 کی مشاورتی میٹنگ کے پانچویں اجلاس میں آج مقررین نے اس بات پر زور دیا کہ کس طرح ہندوستان میں ترقی کی سیاست کے لئے شہریوں کی شمولیت ضروری ہے۔
مقررین نے بیوروکریسی اور شہریوں کے درمیان کی خلیج کو پاٹنے پر زور دیا۔ انہوں نے مناسب کرایوں والی نقل و حرکت کے پائیدار متبادل پر بھی بات کی اور بتایا کہ حکومت کس طرح اس پر عمل درآمد کر رہی ہے۔
مقررین نے کہا کہ ترقی کی سیاست پیچیدہ نوعیت کی ہے اور اس کے لئے امن اور تال میل ضروری ہے۔ مصالحت امن کا راستہ کھولتی ہے اور یہ بہت اہم ہے۔
مقررین نے مزید کہاکہ ہماری ترجیحات میں اضلاع کی بنیادی ترقی اور ڈھانچہ جاتی رکاوٹوں کو دور کرنے کی ہونی چاہئیں۔ انہوں نے یہ بھی کہا کہ حکومت کی جانب سے ایک چھوٹی سی پالیسی بھی بڑے نتائج سامنے لاتی ہے، جیسا کہ کیرالہ میں خواتین میں غریبی کے انسداد کی پالیسی بڑے پیمانے پر شمولیت لائی اور خواتین کی مجموعی صورتحال میں بہت بہتری آئی۔ انہوں نے کہا کہ ہندوستان میں ترقی کی سیاست کے لئے عام شہریوں کی شمولیت لازمی ہے۔
محترمہ کیروی کھیم جی، ڈائرکٹر کھیم جی رام داس ایل ایل سی، سلطنت آف عمان نے بتایا کہ فیصلہ ساز جو پروجیکٹ لے کر سامنے آتے ہیں اور جو پالیسیاں وضع کرتے ہیں، وہ نہ صرف ان پر منحصر ہوتی ہیں، بلکہ متعلقہ فریقوں کا بھی اس میں ساتھ ہوتا ہے۔ ترقی اس وقت تک ممکن نہیں ہے، جب تک کہ شہری کسی پالیسی کے بارے میں مطمئن نہ ہوں۔
یہ سوال اٹھا کہ جب اساتذہ کے لئے مخصوص پیمانے کی تعلیمی استعداد لازمی ہے، تو سیاستدانوں کے لئے کوئی تعلیمی پیمانہ کیوں نہیں ہونا چاہئے، جو الیکشن لڑنے کے لئے لازمی ہو۔ محترمہ کیروی نے کہا کہ وہ لوگ جو فیصلہ سازی کی صلاحیت رکھتے ہیں، ان کی صلاحیت اور اہلیت عملی زندگی سے جڑے ان کے تجربات و مشاہدات ہیں۔ تعلیم کی اپنی اہمیت ہے، لیکن پالیسی سازی کے لئے عملی تجربہ اور مشاہدہ زیادہ ضروری ہے۔
اجلاس میں جن نکات پر خاص طور سے توجہ دی گئی، ان میں وسائل تک مساویانہ طور سے رسائی، ترقی کی سیاست پر توجہ اور اس میں شہریوں کی شمولیت اور کوئی پالیسی کرتے وقت مطلوبہ سامعین پر توجہ نیز بیداری پیدا کرنے کے نکات شامل ہیں۔
اجلاس کی نظامت جناب آکاش شاہ نے کی، جو ایکشن فار پنے ڈیولپمنٹ کے بانی اور ایگزیکٹیو ڈائرکٹر ہیں۔
یو پی ایس سی
کمبائنڈ ڈیفنس سروسزامتحان ،2020 - حتمی نتائج کا اعلان
مندرجہ ذیل فہرست میرٹ میں ان،2020 اور وزارت دفاع کے سروسز سلیکشن بورڈ کے ذریعہ لئے گئے ایس ایس بی انٹرویوز کے نتائج کی بنیاد پر بھارتی ملٹری اکیڈمی ، دہرہ دون کے 151  کورس، بھارتی نیول اکیڈمی ، ایزیمالا، کیرالہ اور ایئرفورس اکیڈمی ،حیدرآباد ٹریننگ کورس یعنی نمبر 210 ایف کورس میں داخلے کے لئے کوالیفائی کرلیا ہے ۔مختلف کورسز کی تین فہرست میں کچھ کامن امیدوار بھی ہیں۔
بھارتی ملٹری اکیڈمی کے لئے حکومت کے ذریعہ مطلع کی گئی اسامیوں کی تعداد 100 [ جن میں این.سی .سی ’سی‘ سرٹیفکیٹس یافتہ کے لئے محفوظ 13اسامیاں شامل ہیں]، بھارتی نیول اکیڈمی ، ایزیمالا، کیرالہ، ایکزکٹیو [جنرل سروس] کے لئے 26 [جن میں این .سی . سی ’سی‘ سرٹیفکیٹ یافتہ  کے لئے محفوظ 6 اسامیاں شامل ہیں]، اور ایئر فورس اکیڈمی حیدرآباد کے لئے 32 [جن میں این سی سی خصوصی داخلے کے توسط سے این.سی.سی ’سی‘ سرٹیفکیٹ یافتہ  کے لئے محفوظ 03 اسامیاں شامل ہیں] ہیں۔
کمیشن نے بھارتی ملٹری اکیڈمی ، بھارتی نیول اکیڈمی اور ایئرفورس اکیڈمی میں داخلے کے لئے بالترتیب 2702، 1246 اور 0607 امیدواروں کو تحریری امتحان میں کوالیفائی ہونے کی سفارش کی تھی۔ حتمی طور پر کوالیفائی ہونے والے امیدواروں وہ ہیں ، جو آرمی ہیڈکوارٹر کے ذریعہ منعقد ایس ایس بی ٹسٹ کی بنیاد پر کوالیفائی ہوئے ہیں۔ ان فہرستوں کو تیار کرتے وقت میڈیکل امتحان کے نتائج کو ذہن میں نہیں رکھا گیا ہے۔ آرمی ہیڈکوارٹر کے ذریعہ ان امیدواروں کی تاریخ پیدائش اور تعلیمی اہلیت کی ابھی جانچ کی جارہی ہے۔ اس لئے ، اسی وجہ سے ان سبھی امیدواروں کی امیدواری پروسیس میں ہے۔ امیدواروں سے گزارش ہے کہ وہ اپنی تاریخی پیدائش/ تعلیمی اہلیت وغیرہ کے بارے میں اپنے دعوے کی حمایت میں اپنے سرٹیفکیٹ کی اصل کاپی کے ساتھ ان کی اٹیسٹیڈ فوٹو کاپی ، اپنے پہلے متبادل کے مطابق آرمی ہیڈکوارٹر / نیول ہیڈکوارٹر/ ایئرفورس ہیڈکوارٹر کو بھیج دیں۔
پتہ میں کسی تبدیلی کی صورت میں ، امیدواروں کو صلاح دی جاتی ہے کہ وہ اس کی اطلاع فوراً آرمی ہیڈکوارٹر/ نیول ہیڈکوارٹر/ ایئر فورس ہیڈکوارٹر کو بھیج دیں۔
یہ نتائج ، یونین پبلک سروسز کمیشن کی ویب سائٹ http://www.upsc.gov.in. پر بھی دستیاب ہوں گے۔ تاہم ، امیدواروں کے مارکس ، آفیسرٹریننگ اکیڈمی  کے لئے کمبائینڈ ڈیفنس سروسز امتحان ، 2020 کے حتمی نتائج کے اعلان کے بعد ، کمیشن کی ویب سائٹ پر دستیاب ہوں گے۔
کسی اضافی اطلاع کے لئے امیدوار ، یونین پبلک سروس کمیشن کے دفتر گیٹ ’سی‘ کے نزدیک واقع فیسلیئشن کاونٹر پر کسی بھی کام کے دنوں میں 10:00 بجے سے 17:00 بجے کے درمیان ذاتی طور پر یا ٹیلی فون نمبر011-23385271/011-23381125/011-23098543 پر رابطہ کرسکتے ہیں۔
نتائج کےلئےیہاں کلک کریں
نوجوانوں کے امور اور کھیل کود کی وزارت
جناب دھرمیندر پردھان اور جناب انوراگ ٹھاکر آئندہ روز یووا سمواد ’’انڈیا @ 2047‘‘ سے خطاب کریں گے
تعلیم ، ہنرمندی ترقیات اور صنعت کاری کے مرکزی وزیر جناب دھرمیندر پردھان اور نوجوانوں کے امور اور کھیل کود کے مرکزی وزیر جناب انوراگ ٹھاکر 12 اگست کو آکاش وانی رنگ بھون، نئی دہلی میں منعقد کیے جا رہے یووا سمواد ’’انڈیا @ 2047‘‘ سے خطاب کریں گے۔ وزیر مملکت جناب نِسِتھ پرمانِک بھی اس تقریب کو رونق بخشیں گے۔ نیشنل یوتھ ایوارڈ یافتگان اور نوجوانوں کے وفود سمیت تقریباً 400 نوجوان، جنہیں نوجوانوں کے امور اور کھیل کود کی وزارت کے ذریعہ بین الاقوامی نوجوان وفود کے حصہ کے طور پر بھارت کی نمائندگی کے لیے مختلف ممالک بھیجا گیا تھا، بھی اس تقریب میں شرکت کریں گے۔
وزیر اعظم جناب نریندر مودی کی ترغیب اور رہنمائی میں، بھارت آزادی کا امرت مہوتسو @ آزادی کے 75برس ، اور ملک کے عوام کے عظیم الشان ماضی اور حصولیابیوں کا جشن منا رہا ہے ۔ اے کے اے ایم کے حصے کے طور پر مختص کیا گیا مثالی ہفتہ 8 سے 14 اگست 2022 کے درمیان منایا جا رہا ہے۔
یہ تقریب شرکت کرنے والے نوجوانوں کو قومی اور بین الاقوامی اہمیت کے حامل مختلف مسائل پر اپنے نظریات پیش کرنے کا موقع فراہم کرے گی۔ اس کے علاوہ، یہ تقریب انہیں ایک دوسرے سے جڑنے اور اپنے خیالات ساجھا کرنے کے لیے ایک پلیٹ فارم فراہم کرے گی۔ ترغیب فراہم کرنے والے اسپیکر حضرات/ نوجوانوں کے درمیان مقبول عام شخصیات بھی ’’یوا سمواد‘‘ کی تقریب سے خطاب کریں گی اور نوجوانوں کے ساتھ ابھرتے ہوئے بھارت کا خواب ساجھا کریں گی، جس سے نوجوانوں کے حوصلے میں زبردست طور پر اضافہ رونما ہوگا اور انہیں تعمیر قوم کے لیے رضاکارانہ طور پر اپنی خدمات فراہم کرنے کے لیے بڑھ چڑھ کر حصہ لینے کی ترغیب حاصل ہوگی۔
وزارت دفاع
وزارت دفاع نے پنشن کی منظوری اور اس کی تقسیم کے لیے ویب پر مبنی مربوط نفاذ نافذ کیا
نئی دہلی،08 جولائی 2021:وزارت دفاع نے دفاعی پنشن کی منظوری ا ور تقسیم کی خودکاری کے لیے ایک مربوط نظام ایس پی اے آر ایس ایچ )، نافذ کیا ہے۔ ویب پر مبنی یہ نظام پنشن کے دعوؤں پر کارروائی کرتا ہے اور بغیر کسی بیرونی پالیسی پر بھروسہ پنشن کو براہ راست دفاعی پنشن یافتگان کے کھاتوں میں بھیجتا ہے۔ پنشن یافتگان کے لیے ایک پنشن پورٹل دستیاب ہے تاکہ وہ پنشن سے متعلق اپنی معلومات کو حاصل کرسکیں، خدمات تک رسائی حاصل کرسکیں اور اگر کوئی پنشن سے متعلق معاملہ ہو تو شکایت کے ازالے کے لیے شکایات کا اندراج کرسکیں۔
ایس پی اے آر ایس ایچ ایسے پنشن یافتگان کو حتی الامکان رابطہ فراہم کرنے کے لیے سروس سینٹر کے قیام کا ارادہ رکھتا ہے جو کسی بھی وجہ سے ایس پی اے آر ایس ایچ تک براہ راست رسائی حاصل کرنے سے قاصر ہوسکتے ہیں۔ دفاعی اکاؤنٹس محکمے کے متعدد دفاتر کے علاوہ ، پہلے ہی پنشن یافتگان کے لیے خدمت کے مراکز کی حیثیت سے کام کر رہے ہیں، دفاعی پنشن یافتگان کے ساتھ کام کرنے دو سب سے بڑے بینکوں یعنی اسٹیٹ بینک آف انڈیا  اور پنجاب نیشنل بینک  کا انتخاب خدمت مراکز کے طور پر کیا گیا ہے۔
اس سلسلے میں 8 جولائی 2021 کو نئی دلّی میں دفاعی سکریٹری ڈاکٹر اجے کمار اور مالیاتی مشیر  جناب سنجیو متل کی موجودگی میں ، کارگزار دفاعی اکاؤنٹس کے کنسولر جنرل  جناب رجنیش کمار اور ایس بی آئی نیز پی این بی کے عہدیداروں کے درمیان ایک سمجھوتے پر دستخط کئے گئے۔ اس سمجھوتے کے تحت پنشن یافتگان اپنے پنشن سے متعلق معاملات کے لیے کسی بھی خدمت کو حاصل کرنے کی غرض سے ان دونوں بینکوں کی مختلف شاخوں تک رسائی کرسکتے ہیں۔
دفاعی سکریٹری نے اس عمل میں ملوث تمام افراد کی کاوشوں کی ستائش کرتے ہوئے کہاکہ ایس پی اے آر ایس ایچ کا نفاذ طویل مدت سے التوا میں پڑی ہوئی ضرورت کو پوری کرتا ہے۔ انھوں نے مزید کہا کہ یہ اقدام دفاعی پنشن یافتگان کے لیے ایک سنگ میل ثابت ہوگا۔ انھوں نے ایس بی آئی اور پی این بی کے حکام کا شکریہ ادا کیا۔ انھوں نے ان پر زور دیا کہ وہ دستی اعداد وشمار کی منتقلی کی راہ ہموار کریں اور اس عمل کو جلد از جلد پایہ تکمیل تک پہنچائیں۔
وزیراعظم کا دفتر
لداخ کے لیفٹیننٹ گورنر بریگیڈیئر بی ڈی مشرا  نے وزیر اعظم سے ملاقات کی
لداخ کے لیفٹیننٹ گورنر بریگیڈیئر بی ڈی مشرا  نے آج نئی دہلی میں وزیر اعظم جناب نریندر مودی سے ملاقات کی۔
وزیر اعظم کےآفس نے ٹویٹ کیا؛
’’لداخ کے لیفٹیننٹ گورنر، بریگیڈیئر بی ڈی مشرا  نے وزیر اعظم @ narendramodi سے ملاقات کی۔‘‘
وزارت دفاع
ڈی آر ڈی او اور ہندوستانی بحریہ نے کم دوری کی سطح سے ہوا میں مار کرنے والی عمودی لانچ میزائل کا اوڈیشہ کے ساحل سے کامیاب تجربہ کیا
ڈیفنس ریسرچ اینڈ ڈیولپمنٹ آرگنائزیشن  اور ہندوستانی بحریہ نے آج اوڈیشہ کے ساحل پر چاندی پور انٹیگریٹڈ ٹیسٹ رینج سے کم دوری کی سطح سے ہوا میں مار کرنے والی عمودی لانچ میزائل کا کامیاب تجربہ کیا۔ یہ تجربہ 24 جون 2022 کو ہندوستانی بحریہ کے جہاز سے کیا گیا۔ وی ایل-ایس آر ایس اے ایم ایک بحری جہاز پر تعینات ہتھیاروں کا نظام ہے، جو ایک محدود رینج میں مختلف ہوائی خطرات کو بے اثر کر سکتا ہے۔
اس نظام کو تیز رفتار فضائی ہدف کے ماڈل کے ہوائی جہاز کے خلاف کامیابی سے لانچ کیا گیا۔ آئی ٹی آر، چاندی پور کے ذریعہ تعینات کردہ متعدد ٹریکنگ آلات کا استعمال کرتے ہوئے اور صحت کے پیرامیٹرز کو مد نظر رکھتے ہوئے گاڑی کے پرواز کے راستے کی نگرانی کی گئی۔ ٹیسٹ لانچ کی نگرانی ڈی آر ڈی او اور ہندوستانی بحریہ کے سینیئر افسران نے کی۔
وزیر دفاع جناب راج ناتھ سنگھ نے کامیاب پرواز کے ٹیسٹ پر ڈی آر ڈی او، ہندوستانی بحریہ اور صنعت کو مبارکباد دی اور کہا کہ اس نظام کی شکل میں ایک ہتھیار شامل کیا گیا ہے جس سے فضائی خطرات کے خلاف ہندوستانی بحریہ کے جہازوں کی دفاعی صلاحیت میں مزید اضافہ ہوگا۔
بحریہ کے سربراہ امیر بحریہ آر ہری کمار نے وی ایل-ایس آر ایس اے ایم کے کامیاب پرواز ٹیسٹ کے لیے ہندوستانی بحریہ اور ڈی آر ڈی او کی ستائش کی اور کہا کہ اس دیسی ساختہ میزائل سسٹم کی ترقی ہندوستانی بحریہ کی دفاعی صلاحیتوں کو مزید مضبوط کرے گی۔
ڈاکٹر جی ستیش ریڈی، سکریٹری، محکمہ دفاعی تحقیق و ترقی اور چیئرمین، ڈی آر ڈی او نے کامیاب پرواز ٹیسٹ میں شامل ٹیموں کی ستائش کی۔ انھوں نے کہا کہ اس ٹیسٹ نے ہندوستانی بحریہ کے جہازوں پر دیسی ہتھیاروں کے نظام کے انضمام کو ثابت کر دیا ہے۔ انھوں نے کہا کہ یہ ہندوستانی بحریہ کی طاقت میں ایک اضافہ ثابت ہوگا اور وزیر اعظم جناب نریندر مودی کے ’آتم نربھر بھارت‘ کے وژن کی سمت میں ایک اور سنگ میل ہے۔
وزارت دفاع
انڈین کوسٹ گارڈ کی نئی کشتی سی-441 سمندر میں اتاری گئی
نئی دہلی،24؍اپریل،کیرالہ کی ریاستی حکومت کے چیف سکریٹری جناب ٹام جوس نے آج ویژن جم ہاربر میں ریجنل کمانڈر ویسٹرن ریجن انسپکٹر جنرل وجے ڈی چفیکر کے پرچم تلے کوسٹ گارڈ کی ایک نئی کشتی سمندر میں اتاری۔ اس موقع پر برّی ، بحری ، فضائیہ ، بی ایس ایف ، پولیس ، ایئرپورٹ اتھارٹی ، مرکزی اور ریاستی انتظامیہ نیز نیشنل کیڈٹ کور  سے تعلق رکھنے والے اعلیٰ افسران موجود تھے۔
سمندر میں کشتی اتارنے کی یہ تقریب گارڈ اور بینڈ کی پیریڈ کی مکمل تقریب کا انعقاد کیا گیا۔ انڈین کوسٹ گارڈ کے جہاز سی -441 میں سرحدوں کی نگرانی ، روک تھام ، تلاش اور بچاؤ نیز سمندر میں دشواریوں سے دو چار کشتیوں اور چھوٹے جہازوں کو امداد فراہمی جیسے مختلف النوع فرائض انجام دینے کی صلاحیت موجود ہے۔ اس کشتی کے سمندر میں اتارے جانے سے کیرالہ کے سمندر میں بچاؤ اور راحت رسانی کی صلاحیت میں اضافہ ہوگا۔ یہ کشتی اسسٹنٹ کما نڈنٹ امت کے چودھری کی کمان میں ہے۔ اس کشتی پر 13 افراد پر مشتمل عملہ سوار ہے، جو مختلف شعبوں میں مہارت رکھتے ہیں۔
۔۔۔۔۔۔۔۔۔۔۔۔۔۔۔۔۔
U-1959
(Visitor Counter : 61
کابینہ
کابینہ نے طبّی تحقیق کی بھارتی کاؤنسل اوربھارت اور آکسفورڈ یونیورسٹی برطانیہ کے درمیان ایک مفاہمتی عرضداشت پردستخط کئے جانے کو اپنی منظوری دی ہے
وزیراعظم جناب نریندرمودی کی قیادت میں مرکزی کابینہ کو، نومبر 2021میں حکومت ہند کے دوسرے شیڈول کے کاروبار کے لین دین سے متعلق ضوابط مجریہ 1961کے ضابطے 7 کے عین مطابق طبّی تحقیق کی بھارتی کاؤنسل  اورآکسفورڈ یونیورسٹی برطانیہ کے درمیان ایک مفاہمتی عرضداشت پردستخط کئے جانے سے واقف کرایاگیا۔
مفاہمتی عرضداشت کے مقاصد :
مفاہمتی عرضداشت کے مقاصد میں بھارت کے سائنس دانوں اورمحققین کے لئے صلاحیت سازی ، بین الاقوامی معیارات اورانضباطی ضروریات کے ساتھ متعلقہ ڈیٹا کواکٹھاکرنا ، بھارت کو صلاحیت سازی کے لئے ایک علاقائی مرکز کے طورپر ترقی دینا،جس کے لئے بھارت کے ہی فنڈس کا استعمال کیاجائے گا اور مساوات اورخودمختاری سے متعلق اصولوں پرعمل کیاجائےگا ، آئی سی ایم آر میں نتائج کی حصولیابی کے تئیں آئی ڈی ڈی اوسکریٹریٹ کے مقررہ وقت میں انعقاد کے ساتھ مشترکہ طورپر فنڈس اکٹھاکرنا اور انھیں یکجا کرنا ، ڈیٹا کے مطابق اوراس سے علیحدہ بھی ساجھیداری قائم کرنا اوربرابری اورشفافیت کے ساتھ مہارتوں اورصلاحیتوں سے ایک دوسرے کو واقف کرانا وغیرہ شامل ہیں ۔
فریقین نے ان امورپراتفاق کیاہے کہ وہ پانی سے پیداہونے والے تین امراض  کالاآزار ، فیل پا)اورابھرنے والے نئے قسم کے چھوت کو ابتدائی مراحل میں ہی ختم کرنے کے لئے باہم علم وآگہی کا تبادلہ کریں گے ، اعداد وشمار کے انتظام کے لئے ایک دوسرے کے ساتھ تعاون کریں گے ، اعداد وشمار کو دستاویز ی شکل دیں گے ، اعدادوشمار کو باہمی ساجھا کریں گے اورمساوی حکمرانی کا فریم ورک وضع کریں گے ، تحقیقی پروگراموں کے سلسلے میں اشتراک کے لئے مواقع تلاش کریں گے اورصلاحیت کو مستحکم بنانے ، تحقیقی افراد کے باہمی تبادلہ ، ڈیٹا منیجمنٹ اوراعداد وشمار کے تجزیہ کی تربیت کے لئے تین سال کا ایک منصوبہ عمل وضع کریں گے ۔
مالی مضمرات
فریقین اس مفاہمتی عرضداشت کے ذریعہ فراہم کئے گئے اشتراک اورتال میل کے سلسلے میں آنے والی اپنی اپنی لاگت کو خود براشت کریں گے ۔ اوراگر فریقین، اس مفاہمتی عرضداشت کے مطابق کی جانے والی سرگرمیوں کے ایک عنصر کے لئے فنڈ محفوظ کرتے ہیں اوراس فنڈ کے ایک حصے کو دوسرے فریق کو منتقل کئے جانے کا ارادہ ہے تو اس سے متعلق سرگرمیوں کو متعین کرنے کی غرض سے ایک اضافی سمجھوتہ کیاجائے گا۔
وزارت خزانہ
جی -20کے وزرائے مالیات و سینٹرل بینکوں گورنروں کی پہلی میٹنگ جی-20کے مالیات و سینٹرل بینکوں کے نمائندوں کی دوسری میٹنگ 22فروری سے 25فروری 2023 تک بنگلورو میں منعقد کی جائے گی
ہندوستان کی جی20 کی صدارت کے تحت جی20کے وزرائےمالیات اور سینٹرل بینک کے گورنروں کی پہلی میٹنگ 25-24فروری 2023 کو بنگلورو، کرناٹک میں منعقد کی جائے گی۔عزت مآب وزیر مالیات محترمہ نرملا سیتا رمن اور انڈین ریزرو بینک کے گورنر ڈاکٹر شکتی کانت داس مشترکہ طورپر اس میٹنگ کی صدارت کریں گے۔
جی 20 ایف ایم سی بی جی کی میٹنگ سے قبل 22فروری 2023کو جی 20 کے مالیات اور سینٹر بینک کے نمائندوں کی میٹنگ منعقد کی جائے گی، جس کی مشترکہ صدارت جناب اجے سیٹھ، سیکریٹری اور ڈاکٹر مائیکل ڈی پاترا، ڈپٹی گورنر آر بی آئی کے ذریعے کی جائے گی۔
اطلاعات و نشریات اور نوجوانوں کے امور و کھیلوں کے مرکزی وزیر، حکومت ہند جناب انوراگ ٹھاکر جی20 ایف سی بی ڈی کی میٹنگ کا افتتاح کریں گے۔
ہندوستان کی صدارت میں جی 20ایف ایم سی بی جی کی پہلی میٹنگ میں جی 20ممبروں کے وزرائے مالیات اور سینٹرل بینک کے گورنروں ، مدعو ممبروں اور بین الاقوامی اداروں کے سربراہوں کی شرکت ہوگی۔ کل ملاکر 72سے زیادہ نمائندہ وفد اس میٹنگ میں حصہ لیں گے۔
ہندوستان کی صدارت میں میٹنگ کے دائرہ کار کو کچھ اس طرح تیار کیا ہے ، جو بعض اہم عالمی اقتصادی ایشوز کے حل کے لئے قابل عمل اور سود مند نظریے کو لے کر وزراء اور گورنروں کے درمیان مثبت خیال کے تبادلے کو بڑھاوا دے سکتا ہے۔
یہ میٹنگ 25-24فروری کو تین سیشن میں منعقد کی جائے گی۔جس میں 21ویں صدی کے ساجھا عالمی چیلنجوں کو حل کرنے کے لئے کثیر جہتی ترقیاتی بینکوں کو مضبوط کرنا، لچک دار مالی امداد، شمولیاتی اور پائیدار ’مستقبل کے شہر‘،مالیاتی شمولیت اور پیداواری فائدے کو جدید کرنے کے لئے ڈیجیٹل عوامی بنیادی ڈھانچے کا فائدہ اٹھانے جیسے ایشوز کو شامل کیا جائے گا۔اس سیشن میں عالمی معیشت ، عالمی صحت اور بین الاقوامی ٹیکس کاری سے متعلق ایشوز کو بھی شامل کیا جائے گا۔
جی 20 ایف ایم سی بی جی کی میٹنگ میں مذاکرات کا مقصد سال 2023 میں جی 20مالیاتی ٹریک کے مختلف کاموں کو تیز رفتاری دینے کےلئے واضح نظریہ مہیا کرنا ہے۔
ان میٹنگوں کے ساتھ ساتھ ڈیجیٹل عوامی بنیادی ڈھانچہ کرپٹو اثاثوں پر پالیسی پس منظر اور سرحدپار ادائیگی میں قومی ادائیگی نظام کے رول جیسے موضوعات پر وزراء ، گورنروں ، نمائندوں اور دیگر نمائندہ وفود کے لئے کئی پروگرام کی اسکیمیں تیار کی گئی ہیں۔
وزرائے مالیات ، ریزرو بینک کے گورنروں اور ان کے نمائندہ وفود کے لئے رات کے کھانے پر مکالمہ اور خاص طور سے ثقافتی پروگرام بھی منعقد کئے جائیں گے، جو ہندوستان کے مختلف پکوانوں اور ثقافت کو دکھائیں گے۔
’واک دی ٹاک:پالیسی اِن ایکشن‘عنوان سے ایک خصوصی پروگرام بھی منعقد کیا جارہا ہے، جس میں وزراء اور گورنر وں کے ذریعے انڈین انسٹی ٹیوٹ آف سائنسکا دورہ ہوگا اور جی20ممبر ملکوں کو درپیش مسائل کے کفایتی اور پیمانہ جاتی حل پر کام کررہے صنعتی –اختراع کاروں اور صنعت کاروں سے بات چیت کریں گے۔
وزراء گورنروں اور ان کے نائبین اور مدعو ین کے استقبال کے لئے ہم نے پورے کرناٹک میں ہندوستان کی مالا مال ثقافتی تکسیریت کے سفر کا نظارہ کرانے والے ثقافتی پروگراموں کا انعقاد کیا ہے۔کرناٹک ایک ایسی سرزمین ہے، جو فن اور دستکاری کی مختلف شکلوں کے ساتھ اپنی گہری ثقافتی و فنکارانہ وراثتوں کے لئے مشہور ہے۔یہ پیشکش کرناٹک کے ثقافت اور ورثے کے فنی کمالات اور عظمت کو دکھائے گی۔
بتاریخ 26فروری کو مدعوین کے لئے کرناٹک کی فطری خوبصورتی کا لطف اٹھانے کا موقع فراہم کرنے کے لئے گھومنے کا متبادل دستیاب کرایا گیا ہے۔
بھاری صنعتوں کی وزارت
بھاری صنعتوں کی وزارت کی فیم انڈیا مرحلہ 2 اسکیم کے تحت مدد کے ساتھ دہلی میں 50 الیکٹرک بسیں لانچ کی گئیں
بھاری صنعتوں کے مرکزی وزیر ڈاکٹر مہندر ناتھ پانڈے نے کہا کہ بھاری صنعت کی وزارت کی فیم انڈیا فیز 2 اسکیم کے تحت، شہر/ایس ٹی یو/ریاستی حکومتوں نے 3,538 الیکٹرک بسوں کے لیے سپلائی آرڈر جاری کیے ہیں۔ ان 3,538 الیکٹرک بسوں میں سے 2 جنوری 2023 تک کل 1,716 الیکٹرک بسیں تعینات کی جا چکی ہیں۔
انہوں نے یہ بھی بتایا کہ مرکز کے زیر انتظام علاقے دہلی کے لیے 400 الیکٹرک بسیں، 300 الیکٹرک بسیں دہلی ٹرانسپورٹ کارپوریشن  کو انٹر سٹی آپریشنز کے لیے اور 100 الیکٹرک بسیں دہلی میٹرو ریل کارپوریشن  کو آخری میل کنیکٹیویٹی کے لیے اگست 2019 میں منظور کیا گیا تھا۔
سپلائی آرڈرز 15 جنوری 2020 تک جاری کیے جانے تھے۔ ڈی ایم آر سی نے دسمبر 2019 میں کامیاب بولی دہندگان کو سپلائی آرڈر جاری کیے جبکہ دہلی ٹرانسپورٹ کارپوریشن  مارچ 2019 میں ہی سپلائی آرڈر جاری کرنے میں کامیاب رہی۔ ڈی ٹی سی کی سہولت کے لیے، بھاری صنعت کی وزارت نے ایک خصوصی معاملے کے تحت ڈی ٹی سی کے ذریعہ سپلائی آرڈر کی آخری تاریخ 31 مارچ 2021 تک بڑھا دی تھی تاکہ دہلی کو آلودگی سے پاک عالمی معیار کا ٹرانزٹ سسٹم فراہم کیا جا سکے۔
ڈی ٹی سی کی طرف سے کل 250 بسیں پہلے ہی تعینات کی جا چکی ہیں اور اب بقیہ 50 الیکٹرک بسیں ڈی ٹی سی کو فراہم کی جا رہی ہیں جو وزارت ہیوی انڈسٹری کے 300 الیکٹرک بسیں فراہم کرنے کے وعدے کو پورا کرتی ہے۔ مرکزی حکومت ان 300 الیکٹرک بسوں کے لیے ڈی ٹی سی کو 165 کروڑ روپے کی ترغیب دے گی۔